На основу члана 44. Закона о култури („Службени гласник Републике Србије“, број 72/09, 13/16, 30/16 и 6/2020), члана 37. Статута Града Ниша ("Службени лист Града Ниша", број 88/08, 143/16 и 18/2019) и члана 15. Одлуке о оснивању Народнoг позоришта Ниш ("Службени лист града Ниша", број 2/11 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измене и допуне Плана и програма рада Народнoг позоришта Ниш за 2020. годину, број 01-1390/3 који је донео Управни одбор ове установе, на седници одржаној 26.10.2020. године.

 II Измене и допуне Плана и програма рада Народнoг позоришта Ниш за 2020. годину реализоваће се у складу са Финансијским планом ове установе за 2020. годину.

 III Решење доставити установи Народно позориште Ниш. Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Бобан Џунић

***О б р а з л о ж е њ е***

Управни одбор Народног позоришта Ниш, на седници одржаној 26.10.2020.године, донео је Измене и допуне Плана и програма рада Народног позоришта Ниш за 2020. годину, број 01-1390/3.

Предложенe изменe и допунe Плана и програма рада за 2020.годину, односе се на премијерни део Плана и програма рада Народног позоришта Ниш и то због промењених околности изазваним појавом пандемије вируса Ковид 19.

У делу **6.2.** Плана и програма рада Народног позоришта Ниш за 2020.годину, **Репертоар премијера Позоришта**, уместо премијерних представа „***Мушкатле могу преживети све“***, у режији Ане Томовић, „***Пресституција“***, у режији Љиљане Тодоровић, „***Дивље месо“***, у режији Горчина Стојановића и представе „***Каспар“***, у режији Марка Торлаковића, биће изведене представе „***ЛИЦЕ“*,** у режији Васила Василева и **„*ДЕОБЕ****“*, у режији Југа Радивојевића.

У осталом делу План и програм Народног позоришта Ниш за 2020. Годину, остаје непромењен. За реализацију Измена и допуна Плана и програма рада установе нису потребна додатна финансијска средства.

 Имајући у виду да су Измене и допуне Плана и програма рада Народног позоришта Ниш за 2020. годину, сачињене у складу са законом, прописима Града и циљевима оснивања Установе, предлаже се доношење решења о давању сагласности на Измене и допуне Плана и програма рада Народног позоришта Ниш за 2020. годину.

СЕКРЕТАР

 Александра Радосављевић